Hver var þessi Þjóðverji sem heillaðist af sögu Íslands og íslenskri menningu ? Konrad Maurer nam lögfræði og lauk doktorsprófi árið 1845 . Hann var meðlimur í Vísindaakademíu Bæjaralands , heiðursprófessor við Oslóarháskóla og heiðursfélagi í Hinu íslenska bókmenntafélagi . Hann náði mjög góðum tökum á íslenskri tungu og reyndist sú kunnátta honum dýrmæt þegar hann sótti Ísland heim árið 1858 . Þar ber hæst vináttu hans og Jóns Sigurðssonar forseta ( 1811 - 1879 ) sem ekki bar skugga á meðan báðir lifðu . Hann var tvímælalaust einn fremsti fræðimaður á því sviði á 19. öld þótt niðurstöður hans hafi vitaskuld staðist tímans tönn misvel . Enn er oft vitnað í verk hans . Í fjórða lagi lagðist hann á árar með Íslendingum í sjálfstæðisbaráttunni og kynnti málstað Íslands í Þýskalandi . Íslandssaga : Árið 1852 kom út eftir Maurer ritið Die Entstehung des Isländischen Staates und seiner Vefassung en það var þýtt á íslensku og gefið út árið 1882 af Hinu íslenska bókmenntafélagi ( Upphaf allsherjarríkis á Íslandi og stjórnskipunar þess ) . Með þessu verki lagði Maurer drjúgan skerf af mörkum til rannsókna á íslenska þjóðveldinu . Íslendingasögur : Á 19. öld voru þýskir fræðimenn brautryðjendur í heimildarýni . Maurer rannsakaði Íslendingasögur með gagnrýnu hugarfari og efaðist um sannfræði þeirra . Meðal þeirra fræðimanna sem fylgdu í fótspor Maurers í þessum efnum voru Björn M. Ólsen ( 1850 - 1919 ) og Sigurður Nordal ( 1886 - 1974 ) . Íslenskar þjóðsögur : Maurer vann brautryðjendaverk í söfnun og útgáfu íslenskra þjóðsagna . Framlag Maurers í þessum efnum er ómetanlegt og áhrifa hans sér enn stað því hann er upphafsmaður þeirrar flokkunar á íslenskum þjóðsögum sem enn er stuðst við í meginatriðum . Fyrir þá var afar mikilvægt að fá slíkan stuðning frá mikils metnum , erlendum fræðimanni . Jón Sigurðsson birti tvær stjórnmálagreinar Maurers í Nýjum félagsritum , þá fyrri 1857 , og notaði þær þannig til að stappa stálinu í sitt fólk heima á Íslandi . Í Íslandsferðinni árið eftir varð Maurer þess áskynja að margir höfðu lesið grein hans og voru fyrir bragðið enn fúsari en ella að greiða götu hins erlenda gests í hvívetna . En hann var hamhleypa til vinnu og skilaði miklu dagsverki á akri norrænna og íslenskra fræða . Og ekki má vanmeta þátt hans í að vekja áhuga Þjóðverja á Íslandi og íslenskri menningu . Íslendingar hafa fyllstu ástæðu til að halda nafni hans á lofti .